open-index/open-wikipedia-markdown huggingface dataset:
சஞ்சய் சுப்ரமணியம்

thumb|2014-ஆம் ஆண்டில் பிரான்சில் சஞ்சய் சுப்ரமணியம்
**சஞ்சய் சுப்பிரமணியம்** (*Sanjay Subrahmanyam*) (பிறப்பு: மே 21, 1961) ஒரு இந்தியவியலாளர், வரலாற்றாளர். இந்தியாவை சேர்ந்த இவர், அமெரிக்காவின் தேசிய நூலகத்தில் உள்ள ஜான் க்ளுஜ் மையத்தின் தலைவராக நியமிக்கப்பட்டுள்ளார். இவர் பல புத்தகங்கள் மற்றும் வெளியீடுகளின் ஆசிரியர் ஆவார். இவர் 2004ஆம் ஆண்டு பணியில் இணைந்த கலிபோர்னியா பல்கலைக்கழகத்தில் (லாஸ் ஏஞ்சல்ஸ்) இர்விங் மற்றும் ஜீன் ஸ்டோன் சமூக அறிவியல் பீடத்தின் தலைவராக இருந்தார்.

## குடும்பம்
இவரின் தந்தை கிருஷ்ணசாமி சுப்பிரமணியன் இந்தியக் குடிமைப் பணி அதிகாரியாகப் பணியாற்றிவர். இவரது அண்ணன் சுப்பிரமணியம் செயசங்கர் நரேந்திர மோடியின் இரண்டாம் அமைச்சரவையில் இந்திய வெளியுறவு அமைச்சராகப் பணியாற்றினார்.

## படிப்பும் பணிகளும்
*இளங்கலை (பொருளாதாரம்), முதுநிலை (பொருளாதாரம்) படிப்பை டெல்லி பல்கலைக்கழகத்தில் படித்தார். 1987 ஆம் ஆண்டு பொருளாதாரத்தில் முனைவர் பட்டம் பெற்றார்.
*பொருளாதார வரலாறு பிரிவில் பேராசிரியராக 1993-1995 ஆம் ஆண்டு வரை டெல்லி பல்கலைக்கழகத்தில் பணியாற்றினார்.
*பொருளாதார மற்றும் சமூக வரலாறு துறையின் இயக்குநராக பிரெஞ்சு நாட்டில் 1995 -2002 ஆம் ஆண்டு வரை பணியாற்றினார்.
*2002 ஆம் ஆண்டு ஆக்ஸ்போர்டு பல்கலைக்கழகத்தில் இந்திய வரலாறு மற்றும் கலாச்சார துறையின் இயக்குநராக பணிபுரிந்தார் 
*பின்பு அமெரிக்காவின் லாஸ் ஏஞ்சல்ஸ் நகரில் உள்ள கலிபோர்னியா பல்கலைக்கழகத்தில் இந்தியவியல், தெற்காசியவியல் இயக்குநராக பணி புரிந்துள்ளார்.

## விருதுகள்
* 2012 ஆம் ஆண்டிற்கான இன்போசிஸ் விருதினைப் பெற்றார்.

## மேற்கோள்கள்

## வெளி இணைப்புகள்
*http://www.history.ucla.edu/people/faculty?lid=3586
*http://www.international.ucla.edu/asia/people/person.asp?FacultyStaff_ID=476
*http://www.infosys.com/newsroom/press-releases/Pages/ISF-announces-infosys-prize-2012.aspx

பகுப்பு:இந்திய அமெரிக்கர்கள்
பகுப்பு:இந்திய இந்தியவியலாளர்கள்
பகுப்பு:1961 பிறப்புகள்
பகுப்பு:இந்திய வரலாற்றாளர்கள்
பகுப்பு:வாழும் மக்கள்
டேவிட் ஹண்டர் ஹியூபெல்

**டேவிட் ஹண்டர் ஹியூபெல்** (David Hunter Hubel, பிறப்பு: பிப்ரவரி 27, 1926) ஒரு கனடிய உடலியங்கியலாளரும் நரம்பியலாளரும் ஆவார். கனடாவில் ஒண்டாரியோவில் விண்ட்சர் என்னுமிடத்தில் பிறந்தவர். பார்வையுணர்வின் மூலமாகப் பெறும் தகவல்களை மனிதன் எப்படிச் சிந்தித்துப் புரிந்துகொள்கிறான் என்பதை ஆராய்ந்து 1981 ஆம் ஆண்டு நோபல் பரிசு பெற்றவர்.

## மேற்கோள்களும் குறிப்புகளும்

## வெளியிணைப்புகள்
*Nobel Prize Biography 
*Eye, Brain, and Vision - online book 
* The Official Site of Louisa Gross Horwitz Prize

பகுப்பு:1926 பிறப்புகள்
பகுப்பு:2013 இறப்புகள்
பகுப்பு:நோபல் மருத்துவப் பரிசு பெற்றவர்கள்
பகுப்பு:நரம்பணுவியலாளர்கள்
பகுப்பு:நோபல் பரிசு பெற்ற கனடியர்கள்
பகுப்பு:உடலியங்கியலாளர்கள்
என்றி கேவண்டிசு

**என்றி கேவண்டிசு** (*Henry Cavendish*; **ஹென்றி கேவண்டிஷ்**, 10 அக்டோபர், 1731 – 24 பிப்ரவரி, 1810) ஒரு பிரித்தானிய இயற்பியலாளரும் வேதியியலாளரும் ஆவார். காற்றின் இயல்பைக் கண்டறிந்தவர். ஐதரசன், நைதரசன், ஆர்கான் போன்ற வளிமங்களைக் கண்டறிந்தவர்.

## மேற்கோள்கள்

## வெளி இணைப்புகள்
*

*
*
* – Alembic Club reprint number 3
*
*
*

பகுப்பு:1731 பிறப்புகள்
பகுப்பு:1810 இறப்புகள்
பகுப்பு:இயற்பியலாளர்கள்
பகுப்பு:வேதியியலாளர்கள்
பகுப்பு:ஆங்கிலேய வேதியியலாளர்கள்
பகுப்பு:ஆங்கிலேய இயற்பியலாளர்கள்
தமிழியல் (இதழ்)

தமிழ்நாடு அரசின் தமிழ் வளர்ச்சித் துறையின் சார்பாக **தமிழியல்** என்ற பருவ இதழ் வெளியாகின்றது. இதை உலகத் தமிழாராய்ச்சி நிறுவன வலைத்தளத்தில் இருந்து பதிவிறக்கிக் கொள்ளலாம்.

## இதழ் வரலாறு
பேராசிரியர் மறைதிரு எஸ்.தனிநாயகம் அடிகள் அவர்கள் 1951ஆம் ஆண்டு *தமிழ்க் கலாச்சாரம்* (Tamil Culture) என்ற இதழைத் தொடங்கினார். சென்னையில் நடைபெற்ற இரண்டாவது உலகத் தமிழாராய்ச்சி மாநாட்டிற்குப் பிறகு  'அனைத்துலகத் தமிழாராய்ச்சி மன்றம்' தனிநாயகம் அடிகளாரின் ஒப்புதலைப் பெற்று தமிழ்க் கலாச்சாரம் இதழினை 'தமிழியல்' என்ற இதழாகப் பெயர் மாற்றம் செய்து வெளியிட்டு வந்தனர். 1972 ஆம் ஆண்டு முதல் உலகத் தமிழாராய்ச்சி நிறுவனம் தமிழியல் ஆய்வு இதழை வெளியிட்டு வருகிறது.

## மேற்கோள்கள்


பகுப்பு:தமிழ் இதழ்கள்
பகுப்பு:தமிழ்நாடு அரசு
வராக சம்ஹார மூர்த்தி

**வராக சம்ஹார மூர்த்தி** என்பது அறுபத்து நான்கு சிவ திருமேனிகளுள் ஒன்றாக சைவர்களால் வணங்கப்படும் வடிவமாகும். வராகம் என்பது காட்டுப்பன்றியைக் குறிக்கும் சொல்லாகும். வராக வடிவம் எடுத்து வந்த விஷ்ணுவை கொன்ற சிவனின் திருவுருவம் தான் *வராக சம்ஹார மூர்த்தி* என்று அழைக்கப்படுகிறது.

## சொல்லிலக்கணம்

## வேறு பெயர்கள்
ஏனமடுத்தான்

## தோற்றம்
திருமாலின் வராக அவதாரத்தை சூலத்தினால் குத்தி ககொல்வதே வராக சம்ஹார மூர்த்தியின் வடிவாகும்.

## உருவக் காரணம்
பிரம்மனிடம் அழியா வரம் பெற்ற இரணியாக்கன் எனும் அசூரன் உலகை பாய் போல சுருட்டி கர்ப்போதக கடலுக்குள் சென்று ஒளித்து வைத்தான். இதை பார்த்த விஷ்ணு உடனேயே வராக அவதாரம் எடுத்து அவனை கொன்று உலகை மீட்டார். அதன் பின் கர்வம் கொண்டு எதிர்வந்த உயிர்கள் அனைத்தையும் வதைத்து உண்ண ஆரமித்தார். தேவர்களும், மனிதர்களும் சிவனிடம் மன்றாட, அவர்களுக்கு உதவும் பொருட்டு வேடனாக வடிவெடுத்தார் சிவன். வராகத்தினை சூலத்தினால் குத்தி அதை கொலை செய்தார், அதன் இரு கொம்பினை உடைத்து ஏரிந்தார். அந்த இரு கொம்புகளை தன்னுடைய கழுத்திலிருந்த மாலையில் இணைத்துக் கொண்டார். அதனால் அந்த வராக வடிவ விஷ்ணு சிவனால் கொல்லப்பட்டார் மற்றும் உயிர்த்தெழுக்க பட்டார். 

இந்த விஷ்ணுவின் வராக அவதாரத்தை கொன்ற சிவனின் திருவுருவக் கோலம் தான் வராக சம்ஹார மூர்த்தி என்று வழங்கப்படுகிறது.

## கோயில்கள்

## இலக்கியங்களில்
*காட்டுப்பன்றியமை கொன்று அதின் கொம்புகளை உடைத்து கமடம் புயங்கம் சுரர்கள் பண்டையென்பு அங்கம் அணிபவர் சேயே* என திருப்புகழில் அருணகிரிநாதர் குறிப்பிடுகிறார். கர்வம் கொண்ட வராகம் பல்வேறு உயிர்களை கொன்றமையால், தேவர்களும், மனிதர்களும் சிவனிடம் சென்று அந்த வராகத்தினை கொல்ல வேண்டினர். சிவன் முருகனிடம் அந்த வராகத்தினை கொன்று அதின் இரு கொம்பினையும் உடைத்து வரும்படி கூற, முருகன் அந்த வராகத்தினை கொன்று அதின் இரு கொம்பினையும் உடைத்து வந்தார். அதனை சிவன் தன் கழுத்தில் இருந்த மாலையில் அணிந்து கொண்டார் என்றொரு புராணத்தினை திருப்புகழில் அருணகிரிநாதர் குறிப்பிடுகிறார். 

அந்த வராகத்தினை கொன்று அதின் இரு கொம்பினையும் அணிந்த சிவனின் வடிவத்தினை தமிழகத்தில் மக்கள் வராக சம்ஹார மூர்த்தி என்று போற்றியுள்ளனர். இந்த புராணம் வராகத்தினை சிவன் கொன்றமை குறித்த தொன்மக் கதையிலிருந்து மாறுபட்டதாக உள்ளது.

## மேலும் காண்க
* சிவன்
* சைவ சமயம்

## மேற்கோள்கள்
பகுப்பு:சிவ உருவத்திருமேனிகள்
டெர்ரி வினோகிராட்

**டெர்ரி ஆலன் வினோகிராட்** (Terry Allen Winograd: பிப்ரவரி 24, 1946) ஓர் அமெரிக்கக் கணிப்பொறி அறிவியலாளரும் உளவியலாளரும் ஆவார். மேரிலாந்தில் உள்ள டகோமா பார்க் என்ற ஊரில் பிறந்த டெர்ரி வினோகிராட் இயற்கை மொழிகளைப் புரிந்து கொள்ளும் மூளையை முன்மாதிரியாகக் கொண்டு கணிப்பொறி நிகழ் நிரல் (SHRDLU) ஒன்றை உருவாக்கியுள்ளார்.

## மேற்கோள்களும் குறிப்புகளும்

பகுப்பு:அமெரிக்க உளவியலாளர்கள்
பகுப்பு:1946 பிறப்புகள்
பகுப்பு:அமெரிக்க கணினி அறிவியலாளர்கள்
பகுப்பு:வாழும் மக்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
போபஸ் ஆரன் தியோடர் லெவினி

**போபஸ் லெவினி**என்றழைக்கப்படும் **போபஸ் ஆரன் தியோடர் லெவினி** (Phoebus Aaron Theodore Levene: 25 பிப்ரவரி, 1869 – 6 செப்டம்பர், 1940) ஒரு லித்துவேனிய அமெரிக்க வாழ் யூதர். உயிரி வேதியலாளர்.நியூக்ளிக் அமிலங்களின் அமைப்பு மற்றும் செயல்முறைகள் பற்றி ஆய்வுகள் மேற்கொண்டவர். டி.என்.ஏ, ஆர்.என்.ஏ ஆகிய இரண்டு அமிலங்களுக்கும் உள்ள வேறுபாடுகளை விளக்கியவர்.

## குறிப்புகள்

## மேற்கோள்
*

## வெளியிணைப்புகள்
*
*  This short article by Simoni, *et al.* mentions scientific contributions including the paper: 
*National Academy of Sciences Biographical Memoir

பகுப்பு:அறிவியலாளர்கள் பற்றிய குறுங்கட்டுரைகள்
பகுப்பு:வேதியியலாளர்கள்
பகுப்பு:அமெரிக்க அறிவியலாளர்கள்
பகுப்பு:1869 பிறப்புகள்
பகுப்பு:1940 இறப்புகள்
பகுப்பு:அமெரிக்க வேதியியலாளர்கள்
பகுப்பு:அமெரிக்க மருத்துவர்கள்
பகுப்பு:யூத அறிவியலாளர்கள்‎
பிரகாஷ் காரத்

**பிரகாஷ் காரத்** (பிறப்பு: பிப்ரவரி 7, 1948) ஒரு இந்திய பொதுவுடமை அரசியல்வாதி. அவர் இந்திய பொதுவுடமைக் கட்சி (மார்க்சியம்) இன் பொது செயலாளராக 2005 முதல் 2015 வரை பணியாற்றியவர்.தற்போது அரசியல் தலைமைக்குழு உறுப்பினர் ஆவார்.

## மேற்கோள்கள்

பகுப்பு:1948 பிறப்புகள்
பகுப்பு:இந்திய அரசியல்வாதிகள்
பகுப்பு:பொதுவுடமைவாதிகள்
பகுப்பு:இந்திய இடதுசாரித் தலைவர்கள்
பகுப்பு:வாழும் மக்கள்
பகுப்பு:இந்திய இறைமறுப்பாளர்கள்
பகுப்பு:எடின்பரோ பல்கலைக்கழக முன்னாள் மாணவர்கள்
இலங்கையின் அரச ஆசியர் சமூகம்

**இலங்கையின் அரச ஆசியர் சமூகம் ** (*Royal Asiatic Society of Sri Lanka*, RASSL)  இலங்கையின் கொழும்பு நகரில் அமைந்துள்ள ஓர் அமைப்பு. அறிவு வளர்ச்சிக்கான தொன்மையான இலங்கைச் சமூகங்களில் ஒன்றான இது 160 ஆண்டு கால வரலாற்றை உடையது. 1845 பெப்ரவரி 7 இல் நிறுவப்பட்ட இந்தச் சமூகம், பெரிய பிரித்தானியா, அயர்லாந்துகளின் அரச ஆசியர்ச் சமூகத்தை ஒட்டி கிழக்கத்திய ஆய்வுகளை மேற்கொள்வதற்கான இலங்கைக் கிளையாக அமைக்கப்பட்டது.  

## வரலாறு
இச்சமூகத்தின் இடைவினைகளால் பல தேசிய நிறுவனங்கள் நிறுவப்பட்டுள்ளன: கொழும்பு தேசிய அருங்காட்சியகம், தொல்லியல் துறை, தேசிய ஆவணக் காப்பகத் துறை, வானிலை ஆய்வியல் துறை, புள்ளியியல் துறை, இலங்கைப் பல்கலைக்கழகம், வரலாற்று ஓலைச்சுவடி ஆணையம் மற்றும் சிங்கள அகராதி இவற்றுள் சிலவாகும். இலங்கையின் பழங்குடி மக்களான  வேடுவர் குறித்த ஆய்வுகளை முன்நடத்தி உள்ளது. மகாவம்சத்தின் ஆங்கில மொழிபெயர்ப்பு, சிங்கள மொழியின் சொல்லியல், டச்சு ஆவணங்களின் மொழிபெயர்ப்பும் ஆய்வும், மாலைத்தீவுகள் குறித்த ஆய்வுகள், இலங்கையின் இடப்பெயராய்வியல் மற்றும் பாலி புத்தகுருக்களின் குறிப்புக்களை சிங்கள மொழியிலாக்கம் போன்ற  ஆய்வுகளை முன்னிருந்து மேற்கொண்டுள்ளது. இலங்கையின் பிரித்தானியத் தேசாதிபதிகள், நீதித்துறை, அரசுப்பணி மற்றும் மருத்துவத் துறை உயர் அதிகாரிகள் இதன் அங்கத்தினர்களாக இருந்தமையால் துவக்க நாட்களில் இச்சமூகத்திற்கு பெருமதிப்பு இருந்தது. 

1916 இலிருந்து இலங்கை அதிகாரிகளும் அனுமதிக்கப்பட்டனர்; முதன்முதலில் அவ்வாறு அங்கத்தினரானவராக சேர் பொன்னம்பலம் அருணாசலம் இருந்தார். தொடர்ந்து சர் பவுல் பீரிசு, சர் பாரன் ஜயதிலக போன்ற பல உள்ளூர் அறிஞர்கள் ஏற்றுக்கொள்ளப்பட்டனர்.

## இன்றைய நாளில்
1984 வரை நிலையான கட்டடம் இல்லாதிருந்த நிலையில் அதே ஆண்டில் *சேர் ஆனந்த குமாரசாமி மாவத்தை* (ஆனந்த குமாரசுவாமி சாலை)யில் அமைந்துள்ள *மகாவலி மையத்திற்கு* மாறியது; இந்தக் கட்டிடத்தை இலங்கை சனாதிபதி செயவர்த்தனவும் ஐக்கிய இராச்சியத்தின் பிரதமர் மார்கரெட் தாட்சரும் திறந்து வைத்தனர்.

இந்தச் சமூகத்தின் முதன்மை கல்வி வெளியீடான *ஜர்னல்*, முதன்முதலில் 1846 சூன் 15 இல் வெளியிடப்பட்டது.

## மேற்கோள்கள்

## வெளி இணைப்புகள்
*இலங்கையின் அரச ஆசியர் சமூகத்தின் அலுவல்முறை வலைத்தளம்

பகுப்பு:இலங்கை அமைப்புகள்
பகுப்பு:1845 அமைப்புகள்
பகுப்பு:கொழும்பு
கியூலியோ நட்டா

**கியூலியோ நட்டா** (Giulio Natta: 26 பிப்ரவரி, 1903 – 2 மே, 1979) ஓர் இத்தாலிய வேதியியலாளர் ஆவார். இத்தாலியில் இம்பெரியா என்னுமிடத்தில் பிறந்தார். இவரது முந்தைய ஆய்வுகள் மெத்தனால், ஃபார்மால்டிஹைடு, பியூட்ரால்டிஹைடு மற்றும் சக்சினிக் அமிலம் ஆகியவற்றின் நவீன தொழில்துறை தொகுப்புமுறைகளுக்கான அடிப்படையை உருவாக்கியது. 1953 ஆம் ஆண்டில் இவர் பெருமூலக்கூறுகள் தொடர்பான தீவிர ஆய்வைத் தொடங்கினார். ஜீக்லரின் வினையூக்கிகளைப் பயன்படுத்தி, இவர் புரோப்பிலீனின் பலபடியாக்கல்  மூலம் பரிசோதனை செய்தார் மற்றும் மிகவும் வழக்கமான மூலக்கூறு கட்டமைப்பின் பாலிப்ரோப்பிலீன்களைப் பெற்றார். இந்த பலபடிகளின் பண்புளான அதிக வலிமை, அதிக உருகு நிலை போன்றவை விரைவில் வணிகரீதியாக மிக முக்கியமானதாக நிரூபிக்கப்பட்டது.  உயர்ரக பலபடி வகைகளைக் கண்டுபிடித்ததற்காக 1963 ஆம் ஆண்டு வேதியலில் நோபல் பரிசு பெற்றவர். கார்ல் சீக்லெர் என்பவருடன் இப்பரிசினை கியூலியோ நட்டா பகிர்ந்துகொண்டார்.

## மேற்கோள்களும் குறிப்புகளும்

## வெளியிணைப்புகள்
* Giulio biography at the Nobel Foundation
* Giulio Natta  Nobel lecture

பகுப்பு:வேதியியலாளர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:1979 இறப்புகள்
பகுப்பு:1903 பிறப்புகள்
பகுப்பு:நோபல் பரிசு பெற்ற இத்தாலியர்கள்
கள்ளம் அஞ்சி ரெட்டி

**கள்ளம் அஞ்சி ரெட்டி** (*Kallam Anji Reddy*, தெலுங்கு:కళ్ళం అంజి రెడ్డి) (1940 - மார்ச்சு 15, 2013) ஓர் இந்திய மருந்துத்துறை தொழில்முனைவரும் டாக்டர். ரெட்டீசு லாபரேட்டரியின் நிறுவனர்-தலைவரும் ஆவார்.  இந்த நிறுவனத்தை 1984ஆம் ஆண்டில் நிறுவினார். இவரது முயற்சிகளால் இந்தியாவில் மருந்துகளின் விலை குறையத் தொடங்கியதுடன் அதுவரை மூலக்கூறுகளை இறக்குமதி செய்து வந்த நிலை மாறி ஏற்றுமதி செய்யும் நிலைக்கு இந்தியா முன்னேறியது. மருந்துத் துறையில் இவரது முதன்மையான முயற்சிகளை பாராட்டும் வண்ணம் இந்திய அரசு 2011இல் இவருக்கு பத்ம பூசன் விருது வழங்கியுள்ளது.

இவரது நிறுவனத்தின் நிறுவனங்களின் சமூக பொறுப்பாற்றல் கடமையாக 1996இல் டாக்டர் ரெட்டீசு பவுண்டேசனை நிறுவினார். இந்தியப் பிரதமரின் வணிக மற்றும் தொழில்துறை குழுவில் உறுப்பினராக இருந்தார்.

## மேற்சான்றுகள்

## வெளி இணைப்புகள்
*  முனைவர் அஞ்சி ரெட்டியின் வாழ்க்கை வரலாறு 
* டாக்டர் ரெட்டீசின் நிறுவன வலைத்தளம்
* டாக்டர் ரெட்டீசு பவுண்டேசன் 

பகுப்பு:1940 பிறப்புகள்
பகுப்பு:2013 இறப்புகள்
பகுப்பு:இந்தியத் தொழிலதிபர்கள்
பகுப்பு:குண்டூர் மாவட்ட நபர்கள்
பகுப்பு:இந்திய கோடீசுவரர்கள்
லைனசு பாலிங்

**லைனசு கார்ல் பாலிங்** (*Linus Carl Pauling*, பிப்ரவரி 28, 1901 – ஆகஸ்ட் 19, 1994) ஓர் அமெரிக்க வேதியலாளரும் உயிரி வேதியலாளரும் அமைதி ஆர்வலரும்  எழுத்தாளரும் கல்வியாளருமாவார். லின்னஸ் பாலிங் 20 ஆம் நூற்றாண்டின் குறிப்பிடத்தக்க அறிவியலறிஞராவார்.  1954 ஆம் ஆண்டு மூலக்கூறுகளின் அமைப்பையும், வேதிப்பிணைப்புகளையும் கண்டறிந்ததற்காக நோபல் பரிசு பெற்றவர். லின்னஸ் பாலிங் 1962 இல் அமைதிக்கான நோபல் பரிசினையும் பெற்றவர். இரண்டு முறை நோபல் பரிசு பெற்றவர்களுள் நால்வரில் ஒருவராகவும் (மற்றவர்கள்: மேரி கியூரி, ஜான் பார்டீன், பிரடெரிக் சேனர்) இரண்டு வெவ்வேறு துறைகளில் நோபல் பரிசு பெற்ற இருவரில் (மற்றொருவர் மேரி கியூரி- வேதியல் மற்றும் இயற்பியல்) ஒருவராகவும் உள்ளார்.

## மேற்கோள்களும் குறிப்புகளும்

## வெளியிணைப்புகள்

*Linus Pauling: Genius or Crank?  a detailed overview of Pauling's work in molecular medicine and vitamin C.
*Linus Pauling Online a Pauling portal created by Oregon State University Libraries
*Francis Crick: The Impact of Linus Pauling on Molecular Biology (transcribed video from the 1995 Oregon State University symposium)
*The Ava Helen and Linus Pauling Papers at the Oregon State University Libraries 

பகுப்பு:1901 பிறப்புகள்
பகுப்பு:1994 இறப்புகள்
பகுப்பு:நோபல் வேதியியற் பரிசு பெற்றவர்கள்
பகுப்பு:நோபல் அமைதிப் பரிசு பெற்றவர்கள்
பகுப்பு:அமெரிக்க வேதியியலாளர்கள்
பகுப்பு:லெனின் அமைதிப் பரிசு பெற்றவர்கள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்க உயிர்வேதியியலாளர்கள்
பகுப்பு:நோபல் பரிசு பெற்ற அமெரிக்கர்கள்
டா. ரெட்டீசு

**டாக்டர் ரெட்டீசு லாபரேட்டரி வரையறுக்கப்பட்டது**, (*Dr. Reddy's Laboratories Ltd*)  ஒருங்கிணைந்த முறையில் மருந்துத் தயாரிக்கும்  ஓர் நிறுவனம் ஆகும்.  இது தனது தயாரிப்பை மூன்று வணிகப் பிரிவுகளால்  குவியப்படுத்துகிறது: இவை உலகளாவிய  பண்புசார் பிரிவு, மருந்துச் சேவை மற்றும்  இயக்கத்திலுள்ள உட்பொருட்கள் (PSAI) பிரிவு,    உரிமையுடை பொருட்கள் பிரிவு ஆகும். முன்னதாக ஐதராபாத்தில் அமைந்திருந்த பொதுத்துறை மருந்து தயாரிப்பு நிறுவனம், இந்திய மருந்துகள் மற்றும் மருந்துப் பொருட்கள் லிமிடெட்டில் பணியாற்றி வந்த அஞ்சி ரெட்டி என்பாரால்  இந்த நிறுவனம் நிறுவப்பட்டது.டாக்டர் ரெட்டீசு பலவகைப்பட்ட மருந்துப் பொருட்களை இந்தியாவிலும் வெளிநாடுகளிலும் தயாரித்து சந்தைப்படுத்துகிறது. இந்த நிறுவனம் 190க்கும் கூடுதலான மருந்துகளையும் மருந்து தயாரிப்பிற்குத் தேவையான 60 இயக்கத்திலுள்ள மருந்து உட்பொருட்களையும்  (APIs),  நோய்நாடு கருவிப்பெட்டகங்களையும் , தீவிர சிகிட்சைப் பிரிவு மருந்துகளையும்  உயிரித் தொழினுட்பப் பொருட்களையும்  தயாரித்து வருகிறது.

## நிறுவன வரலாறு
டாக்டர் ரெட்டி 1984 ம் ஆண்டு  நிறுவப்பட்டது. 1986 ஆம் ஆண்டில், ரெட்டி முத்திரை கருத்துக்கள்(branded formulations) செயல்பாட்டைத் தொடங்கியது. ஒரு ஆண்டுக்குள் ரெட்டி Norilet, இந்தியாவில் நிறுவனத்தின் முதல் அங்கீகரிக்கப்பட்ட பிராண்ட் துவக்கினர். புண் மற்றும் எதுக்குதலின் oesophagitis மருந்து - - அந்த நேரத்தில் இந்திய சந்தையில் மற்ற பிராண்டுகளில் அரை விலையில் தொடங்கப்பட்டது விரைவில், டாக்டர் ரெட்டிஸ் Omez, அதன் முத்திரை omeprazole மற்றொரு வெற்றி பெற்றார்.

## மேற்கோள்கள்

பகுப்பு:மருந்தியல் வணிக நிறுவனங்கள்
பகுப்பு:இந்திய நிறுவனங்கள்
பகுப்பு:1984 அமைப்புகள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பகுப்பு:நிப்டி 50 நிறுவனங்கள்
இரேச்சல் கோரீ

**இரேச்சல் கோரீ** (Rachel Corrie) (ஏப்பிரல் 10, 1979&nbsp;– மார்ச்சு 16, 2003) ஓர் அமெரிக்க அமைதிக்காக உரிமைப்போராட்டம் நடத்திய ஆர்வலர்; இவர் அனைத்துலக ஒற்றுமை இயக்கம் (International Solidarity Movement) என்னும் அமைதிசார் நிறுவனத்தின் உறுப்பினராகவும் இருந்தார். அமெரிக்காவின் வடமேற்கே அமைந்த வாசிங்டன் மாநிலத்தில் உள்ள ஒலிம்பியா என்னும் ஊரில் பிறந்த  இவர் இசுரேலில் காசா நிலப்பகுதியில் இசுரேலியப் தற்காப்புப் படையினர் பாலத்தீன மக்களின் வீடுகளை இடித்துத்தள்ளும் நடவடிக்கையை எதிர்க்கும் முகமாக அங்கிருந்த அனைத்துலக ஒற்றுமை இயக்கத்தினருடன் சேர்ந்து இயங்கிய பொழுது, அங்கே இடித்துத் தள்ளிக்கொண்டிருந்த அரண்காப்பு இடிப்புந்தின் கீழ் நசுக்கப்பட்டு இறந்தார். அப்பொழுது இவருக்கு அகவை 23. இவர் இடிப்புந்தின் கீழ் நசுக்கப்பட்டு இறந்ததை ஓர் தன்னேர்ச்சி (எதிர்பாரத நேர்ச்சி) என்று இசுரேலிய அறமன்ற நடுவர்கள் தீர்ப்பளித்தனர்). அண்மையில் கோரீயின் குடும்பத்துக்கு இழப்பீடு தரவும் இசுரேல் நடுவர்கள் மறுத்துள்ளனர்

## மேலும் படிக்க
*  *Peace under fire: Israel/Palestine and the International Solidarity Movement*, by Josie Sandercock, Nicholas Blincoe, Radhika Sainath, Marissa McLaughlin, Hussein Khalili, Huwaida Arraf and Ghassan Andoni, Foreword Edward W. Said, by Verso Books, 2004, , 297 pages
*   

## அடிக்குறிப்புகளும் மேற்கோளும்

## வெளியிணைப்புகள்

* Rachel Corrie's speech when she was in 5th Grade: "I'm here because I care"
* Footage from interview conducted in 2003 of Rachel two days before her death.
* The Rachel Corrie Verdict 
* Rachel Corrie Memorial Page
* Rachel Corrie Foundation for Peace and Justice
* Rachel's Words(archived from the original February 3, 2011)
* The Case Against Rachel Corrie
* Death of a dreamer
* Martyr with a Cause 
* Rachel Corrie, One Year Later 
* Rachel Corrie's diaries
* counterpunch.org  criticism of Joshua Hammer's *[[Mother Jones (magazine)|Mother Jones]]* article referenced in this article
* 7 Years After, Family of Rachel Corrie Heads to Israel for Wrongful Death Suit&nbsp;– video by *[[Democracy Now!]]*

பகுப்பு:மனித உரிமைச் செயற்பாட்டாளர்கள்
பகுப்பு:பாலத்தீன உரிமைப் போராட்டம்
பகுப்பு:1979 பிறப்புகள்
பகுப்பு:2003 இறப்புகள்
ஐசுலாந்தின் ஆண்மையியல் அருங்காட்சியகம்

thumbnail|திமிங்கிலங்களின் ஆண்குறிகள்
**ஐசுலாந்தின் ஆண்மையியல் அருங்காட்சியகம்** (*Icelandic Phallological Museum*, இசுலேன்சுக மொழி:Hið Íslenzka Reðasafn), ஐசுலாந்தின் ரெய்க்யவிக்கில் ஆண்குறிகளையும் ஆண்குறி உள்ளுறுப்புக்களையும் காட்சிப்படுத்தியுள்ள உலகின்  மிகப்பெரும் அருங்காட்சியாகும். 93 உயிரினங்களின் 280 மாதிரிகள் இங்கு சேகரிக்கப்பட்டுள்ளது;  திமிங்கலங்களிலிருந்து  55 ஆண்குறிகளும் சீல்களிலிருந்து 36 ஆண்குறிகளும் நிலப்பரப்பு பாலூட்டிகளிலிருந்து 118 ஆண்குறிகளும் காட்சிப்படுத்தப்பட்டுள்ளன.  2011 சூலையில் தனது முதல் மனித ஆண்குறியைப் பெற்றது. உறுதிமொழி கொடுத்திருந்த நான்கு கொடையாளிகளிலிருந்து ஒருவரிடமிருந்து பெறப்பட்டது. கொடையாளியின் உடலில் இருந்து ஆண்குறியைப் பிரித்தெடுப்பது திட்டமிட்டபடி செல்லாததால் பழுப்புநிற வாடி வதங்கிய சதைத்துண்டமாக பார்மால்டிஹைடு ஜாடி ஒன்றில் ஊறவைக்கப்பட்டுள்ளது.  இன்னமும் "இளைய வயதுக்காரரின் பெரிய மற்றும் நல்ல" ஒன்றிற்காக அருங்காட்சியகம் தேடி வருகிறது.

சிகுரோர் யார்டார்சான் என்ற ஆசிரியரால் 1997இல் நிறுவப்பட்ட இந்த அருங்காட்சியகத்தை அவரது மகன் யோர்ட்டூர் கிசுலி சிகுரோசான் நடத்தி வருகிறார். சிகுரோருக்கு சிறுவயதில் கொடுக்கப்பட்ட எருதின் ஆண்குறியிலிருந்து வேயப்பட்ட மாட்டுச் சாட்டையே இத்தகைய ஆண்குறிகளில் அவருக்கு ஆர்வத்தைத் தூண்டியது.  ஐசுலாந்திலுள்ள விலங்குகளின் உறுப்புக்களை நாட்டின் பல பகுதிகளில் இருந்தும் சேகரித்தார்.  நீளமுள்ள நீல திமிங்கலத்தின் ஆண்குறியின் முனையிலிருந்து, உருப்பெருக்கும் கண்ணாடி மூலமாக மட்டுமே காணக்கூடிய   நீளமுள்ள வெள்ளெலியின் ஆண்குறி எலும்பு வரை சேகரித்துள்ளார்.  ஐசுலாந்து நாட்டுவழக்கில் காணவியலாது எனக் கூறப்படுகின்ற *எல்வ்* மற்றும் *டிரால்கள்* எனப்படும் இன விலங்குகளின் ஆண்குறிகளையும்  இந்த அருங்காட்சியகத்தில் காட்சிப்படுத்தி உள்ளதாக கூறப்படுகிறது. எருதுகளின் விரைப்பைகளிலிருந்து உருவாக்கப்பட்ட விளக்குக் கவிப்புகள் போன்ற பல ஆண்மைவியல் கலைப்பொருட்களும்  இங்கு சேகரிக்கப்பட்டுள்ளன.

ஆண்டுக்கு பல்லாயிரம் பார்வையாளர்களை, முக்கியமாக பெண்களை, ஈர்க்கின்ற சுற்றுலாத் தலமாக இது புகழ் பெற்று வருகிறது. பன்னாட்டு ஊடக கவனத்தையும் பெற்றுள்ள இந்த அருங்காட்சியகத்தைக் குறித்து *தி பைனல் மெம்பர்* என்ற கனடிய ஆவணப்படமும் தயாரிக்கப்பட்டுள்ளது.  ஆண்குறிகளைக் குறித்த ஒருமுகப்படுத்தப்பட்ட, அறிவியல்சார்ந்த முறையில் ஆய்வு மேற்கொள்ள தனிநபர்களுக்கு இயலபடுத்துவதே தனது நோக்கமாக இந்த அருங்காட்சியகம் அறிவித்துள்ளது.

## மேற்சான்றுகள்

## வெளி இணைப்புகள்

* 

பகுப்பு:ஆண்குறி
பகுப்பு:ஐசுலாந்து அருங்காட்சியகங்கள்
யுவென்டசு கால்பந்துக் கழகம்

**யுவென்டசு கால்பந்துக் கழகம்** (**Juventus F.C.**) இத்தாலின் சீரீ ஆ சங்க கால்பந்துக் கூட்டிணைவில் விளையாடும் கால்பந்துக் கழகம் ஆகும்.  இது பொதுவாக *யுவென்டசு* எனவும், அதன் ரசிகர்களால் *யுவெ* என்றும் அழைக்கப்படுகிறது.  இது இத்தாலியின் டூரின், பீட்மோன்ட், நகரில் அமைந்துள்ளது.  1897-ஆம் ஆண்டு டூரின் மாணவர்களால் ஆரம்பிக்கப்பட்ட இக்கால்பந்துக் கழகம், இத்தாலியில் மிகப் பழமையான மூன்றாவது கால்பந்துக் கழகமாகும்.  மேலும் இதன் வரலாற்றில், இத்தாலியின் முதன்மைக் கூட்டிணைவிலேயே (1929-லிருந்து சீரீ-ஆ எனப்படுகிறது) பெரும்பாலும் இருந்திருக்கிறது (2006-07 பருவத்தைத் தவிர).

யுவென்டசு கால்பந்துக் கழகம் இத்தாலியில் அதிக அளவில் கோப்பைகளை வென்ற கழகமாகும்.  மேலும் ஐ.எஃப்.எஃப்.எச்.எஸ்.(கால்பந்து வரலாறு மற்றும் புள்ளிவிவரத்துக்கான பன்னாட்டுக் கூட்டமைப்பு) நிறுவனப் புள்ளிவிவரங்களின்படி ஐரோப்பிய கால்பந்துக் கழகங்களின் தரவரிசையில் இரண்டாம் இடம் பிடித்திருக்கிறது.  இக்கழகம் இருபத்தெட்டு கூட்டிணைவு வாகையர் பட்டங்களும், ஒன்பது இத்தாலியக் கோப்பைகளும், ஐந்து தேசிய உன்னதக் கோப்பைகளும், இரண்டு யூஈஎஃப்ஏ வாகையர் கூட்டிணைவுக் கோப்பைகளும் மற்றும் பல கோப்பைகளும் உட்பட 53 கோப்பைகளை வென்றுள்ளது.  இத்தாலியில் மிக அதிக இரசிகர் பட்டாளம் உள்ள கால்பந்துக் கழகமாகவும், உலகளவில் கால்பந்து வட்டாரங்களில் பெருமதிப்புக்குரிய கழகமாகவும் இது திகழ்கிறது.

இத்தாலியின் தேசிய கால்பந்து அணிக்கு இதன் பங்கு மிக முக்கியமானது.  ஆரம்பகாலம் தொட்டே இக்கழக வீரர்கள் பலர் இத்தாலிய தேசிய அணியில் இடம்பெற்றுவருகின்றனர்.  இத்தாலி கால்பந்து உலகக் கோப்பையை வென்ற 1934, 1982 மற்றும் 2006 ஆகிய ஆண்டுகளில் இக்கழக வீரர்கள் இத்தாலிய அணியின் முக்கிய ஆட்டக்காரர்களாவிருந்தனர்.

## உசாத்துணைகள்

பகுப்பு:இத்தாலிய கால்பந்துக் கழகங்கள்
பகுப்பு:காற்பந்தாட்டக் கழகங்கள்
ஜோகன் தோபரீனர்

**ஜோகன் உல்ப்காங்க் தோபரீனர்** (Johann Wolfgang Döbereiner: டிசம்பர் 13, 1780 &ndash; மார்ச் 24, 1849) ஒரு ஜெர்மானிய வேதியியலாளர். தனிமங்களுக்கிடையான ஒத்த பண்புகளைக் கண்டறிந்தவர்.தோபரீனர் தேர்ந்தெடுக்கப்பட்ட சில தனிமங்களின் சில  பண்புகள் பிற தனிமங்களின் பண்புகளுடன் ஒத்திருப்பதைக் கண்டறிந்தார். லித்தியம் மற்றும் பொட்டாசியம்  ஆகியவற்றின் அணு நிறை சோடியம் அணுவின் நிறையுடன் நெருக்கமாக இருந்தது.  இதே போன்று நான்கு மும்மைத் தனிமங்களைக் கண்டறிந்தார். இந்த மும்மைகள் தோபரீனரின் மும்மைகள் என அழைக்கப்படுகின்றன. இவர் தோபரீனரின் விளக்கையும் கண்டுபிடித்தவராவார்.

## மேற்கோள்களும் குறிப்புகளும்

பகுப்பு:1780 பிறப்புகள்
பகுப்பு:1849 இறப்புகள்
பகுப்பு:செருமானிய வேதியியலாளர்கள்
பவுல் எமில் புவபோதிரான்

**பவுல் எமில் (பிரான்சுவா) லெக்கொக் தெ புவபோதிரான்** (Paul Emile Lecoq de Boisbaudran: 18 ஏப்ரல் 1838 – 28 மே 1912) ஒரு பிரெஞ்சு வேதியலாளர் ஆவார்.  காலியம், சமாரியம், டிசிப்ரோசியம் ஆகிய தனிமங்களைக் கண்டறிந்தவர்.

## மேற்கோள்களும் குறிப்புகளும்

பகுப்பு:1838 பிறப்புகள்
பகுப்பு:1912 இறப்புகள்
பகுப்பு:பிரெஞ்சு அறிவியலாளர்கள்
பகுப்பு:பிரான்சிய வேதியியலாளர்கள்
பகுப்பு:டிசிப்ரோசியம்
பகுப்பு:காலியம்
சுடலைக் குயில்

**சுடலைக் குயில்** அல்லது **கொண்டைக் குயில்** (**Jacobin Cuckoo** or **Pied Cuckoo** – *Clamator jacobinus*) ஆசியாவிலும் ஆப்பிரிக்காவிலும் காணப்படும் குயிலினப் பறவை. பருவமழை வருவதை முன்கூட்டியே அறிவிக்கும் வண்ணம் இப்பறவையின் வருகை இருப்பதாக இந்தியாவில் ஒரு நம்பிக்கை உள்ளது. இதில் ஓரளவே உண்மை இருப்பதாக மைகிரண்ட் வாச்சின் ஆய்வின் மூலம் அறியப்படுகிறது . இந்தியப் பழங்கதையியலில் இது **சாதகப் பறவை** எனவும் அறியப்படுகிறது. தொன்மங்களில் இப்பறவை மழை நீரை மட்டும் அருந்தும் என்றும், அதற்காக மேகத்தை நோக்கி வாயைத் திறந்து இருக்கும் என்று கூறப்பட்டுள்ளது. இப்பறவையாது தவிட்டுக் குருவி போன்ற பறவைகளின் கூட்டில் முட்டையிடக் கூடியது.

## வகைபிரித்தல்
இதில் இனப்பெருக்க எல்லையை அடிப்படையாக்க் கொண்ட மூன்று கிளையினங்கள் உள்ளன:
* *C. j. serratus* (Sparrman, 1786) – தென்னாப்பிரிக்கா, தெற்கு சாம்பியா
* இலங்கை கொண்டைக் குயில் *C. j. pica* (Hemprich & Ehrenberg, 1833) –  சகாராவிற்கு தெற்கே உள்ள ஆப்பிரிக்காவில் உள்ள வடக்கு சாம்பியா மலாவி மற்றும் வடமேற்கு இந்தியா முதல் நேபாளம், மியான்மர் வரை
* *C. j. jacobinus* (Boddaert, 1783) – தென் இந்தியா, இலங்கை, தென் மியான்மர்

## உடல் தோற்ற விளக்கம்/கள அடையாளங்கள்
சுடலைக் குயில் 13 அங்குலம் அல்லது 31&nbsp;cm – 33&nbsp;cm நீளமுள்ளது. இதன் மேலுடல் சிறகுத்தொகுதி (தலை, கொண்டை உள்பட) கருப்பாக (சற்றே மினுமினுக்கும் பச்சை நிறங்கலந்து இருக்கும். பறத்தலுக்குதவும் சிறகுகள் கரும்பழுப்பாகவும் ஊடே அகன்ற வெண்பட்டையுடனிருக்கும். நீண்ட வால் (18&nbsp;cm) வெண்ணிற முனையுடன் காணப்படும். அடியுடல் வெண்மையாகவிருக்கும். அலகு கருப்பாகவும் கால் சற்றே நீலமாகவும் இருக்கும்.

## பரவல்
சுடலை குயில் ஆப்பிரிக்கா, இந்தியா, இலங்கை, மியான்மார் ஆகிய நாடுகளில் காணப்படுகின்றது. இந்தியாவில் சமவெளிப் பகுதிகளிலும் மலைப்பகுதிகளிலும் (8000 அடி உயரத்திலும் கூட) காணப்படும்.

### இந்தியாவில் காணப்படும் இரு உள்ளினங்கள்
*Clamator jacobinus* என்ற கிளையினமானது பெரும்பாலும் தென்னிந்தியாவிலும் இலங்கையிலும் காணப்படுகிறது. இது ஆண்டு முழுவதும் இங்கேயே இருக்கும் உள்ளூர்ப் பறவையாகும். பொதுவாக கல்லுக்குருவிகளின் கூட்டில் முட்டையிடும். *Clamator jacobinus pica* என அழைக்கப்படும் துணையினம் ஆப்பிரிக்காவிலிருந்து மழைக்காலத்தின் துவக்கத்தில் வட இந்தியாவை வந்தடையும். குளிர் காலத்தில் ஆப்பிரிக்கா திரும்பும். இது உள்ளூர் சுடலைக் குயிலை விட சற்று பெரியது..

## மேற்கோள்கள்


பகுப்பு:தமிழ்நாட்டுப் பறவைகள்
பகுப்பு:குயில்கள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
பகுப்பு:சகாரா கீழமை ஆப்பிரிக்கப் பறவைகள்
வட்டிக்கடை

**வட்டிக்கடை** அல்லது **கந்துக்கடை** என்பது பணத்தை ஒரு நபரிடம் கொடுத்துவிட்டு ஒரு குறிப்பிட்ட நாளுக்குப் பின் அப்பணத்திற்குண்டான  வட்டியை வசூலிப்பதையே தொழிலாகக் கொண்டிருக்கும் ஒரு நிறுவனத்தைக் குறிக்கும். இத்தொழில், செய்பவரைப் பொறுத்தும்,செய்யும் இடத்தைப் பொறுத்தும் மாறுபடும்.

பகுப்பு:தொழில்கள்
பென்சில்வேனியா பல்கலைக்கழகத்தின் வார்ட்டன் பள்ளி

**வார்ட்டன் பள்ளி** (*Wharton School*) ஐக்கிய அமெரிக்காவின் பிலடெல்பியா மாநிலத்திலுள்ள தனியார் ஐவி லீக் பல்கலைக்கழகங்களில் ஒன்றான பென்சில்வேனியாப் பல்கலைக்கழகத்தின் மேலாண்மைப் பள்ளி ஆகும். அமெரிக்காவின் மிகத் தொன்மையானதாகவும், ஓர் உயர்நிலைக் கல்வி நிறுவனத்துடன் இணைக்கப்பட்ட உலகின் முதல் மேலாண்மைப் பள்ளியாகவும் சிறப்புப் பெற்றுள்ளது. இந்தப் பள்ளி யோசஃப் வார்ட்டன் என்பாரின் கொடையளிப்புக் கொண்டு 1881ஆம் ஆண்டில் துவங்கப்பட்டது. இதன் தாய்க் கல்வி நிறுவனமான பென்சில்வேனியா பல்கலைக்கழகம், பெஞ்சமின் பிராங்கிளினால் நிறுவப்பட்ட அமெரிக்காவின் முதல் பல்கலைக்கழகம் ஆகும்.

வார்ட்டன் உலகின் மிகச் சிறந்த வணிக மேலாண்மைப் பள்ளியாக பரவலாக கருதப்படுகிறது. இதனை உலகின் மிக உயர்ந்த வர்த்தக கல்வி வழங்கும் நிறுவனங்களில் ஒன்றாக தொடர்ந்து *பிசினசு வீக்*கும் *பைனான்சியல் டைம்சும்* தங்கள் தரவரிசையில் மதிப்பிட்டுள்ளன. இங்கு வழங்கப்படும் முதுகலை வணிக மேலாண்மை பட்டம் உலகில் முதலானதாக 2000 முதல் 2009 வரை பைனான்சியல் டைம்சு மதிப்பிட்டுள்ளது; மீண்டும் 2011இல் இலண்டன் வணிகப் பள்ளியுடன் இணைந்து முதலாவதாக வந்தது. தவிரவும் கல்வியாளர்களும் பணியமர்த்துபவர்களும் வார்ட்டனுக்கு உயரிய மதிப்பு அளித்து வருகின்றனர்.

தனியாகவும் பல்கலைக்கழகத்தின் பிற பள்ளி மற்றும் கல்லூரிகளுடன் இணைந்தும் வார்ட்டன் இளங்கலை, முதுகலை வணிக மேலாண்மை பட்டங்களையும் முனைவர் கல்வித் திட்டங்களையும் வழங்குவதுடன் பல பட்டய கல்வித் திட்டங்களையும் புரவல் செய்கிறது. எந்தவொரு வணிகப் பள்ளிக்கும் மேலாக விருப்பத் தேர்வுகளை வழங்கும் இந்தப் பள்ளியில் கணக்குப் பதிவு, வணிக மற்றும் பொதுக் கொள்கைகள், தொழில்முனைவு மேலாண்மை, சூழலியல் மேலாண்மை, நிதி, நலவாழ்வு அமைப்புகள், மனிவள மற்றும் நிறுவன மேலாண்மை, காப்பீடும் தீவாய்ப்பு மேலாண்மையும், சட்டம், வணிக நற்பண்புகள், மேலாண்மை, சந்தைப்படுத்தல், பன்னாட்டு மேலாண்மை, இயக்கம் மற்றும் தகவல் மேலாண்மை, நிலச்சொத்துக்கள், சில்லறை வணிகம், புள்ளியியல், வணிக யுக்தி மேலாண்மை என பலதரப்பட்ட துறைகளில் கல்வி வழங்குகிறது.

## மேற்கோள்கள்

## உசாத்துணை
*Nicole Ridgway, *The Running of the Bulls: Inside the Cutthroat Race from Wharton to Wall Street*, Gotham, 2005.
*Steven A. Sass, *Pragmatic Imagination: A History of the Wharton School*, University of Pennsylvania Press,1983.
*Emory Richard Johnson, *The Wharton school: Its fifty years*, University of Pennsylvania Press, 1931.

## வெளியிணைப்புகள்
*The Wharton School of the University of Pennsylvania
*Wharton's Timeline 
*Wharton San Francisco Campus 

பகுப்பு:மேலாண்மைப் பள்ளிகள்
பகுப்பு:ஐக்கிய அமெரிக்கப் பல்கலைக்கழகங்கள்
இந்தியாவில் வதையா இறப்பு

**இந்தியாவில் வதையா இறப்புத்** தொடர்பான சட்ட, சமூக அணுகுமுறை அண்மைக் காலமாக மாறிவரும் ஒன்றாகும்.  சிலர் வதையா இறப்புப் பெற வேண்டும் என்ற குரல்கள் அவ்வப்போது எழுவதால் இந்தியாவில் இது பெரிதும் சர்ச்சைக்குரிய ஒன்றாகவே விளங்கி வருகிறது.

## சட்டம்
இந்தியாவில் வதையா இறப்பு சட்டத்துக்கும் புறம்ப்பான ஒன்றாகவே நெடுங்காலம் இருந்துவந்துள்ளது. சட்டப்படி இது கொலை (homocide) ஆகும்.  ஆனால் ஆனால் 7 மார்ச் 2011 இது தொடர்பான உச்சநீதிமன்ற தீர்ப்பு முனைப்பற்ற வதையா இறப்பை (passive euthanasia) சட்ட ஏற்புச் செய்தது.  இத்தகைய நடைமுறையைக் கையாளுவதற்கு முன் மருத்துவர்கள் விண்ணப்பிக்க வேண்டும் என்றும், அத்தகைய நடவடிக்கை உயர் நீதிமன்றத்தின் மேற்பார்வையில் நடைபெற வேண்டும் என்றும் உச்சநீதிமன்றம் ஒரு விதியையும் விதித்துள்ளது. நாடாளுமன்றத்தில் இத்தகைய சட்டம் இயற்றப்படும்வரை இதுவே வழிகாட்டலாக இருக்கும்.

37 ஆண்டுகளாக செயலிழந்த நிலையில் இருந்து வரும் அருணா சான்பாக்கை கருணைக் கொலை செய்ய அனுமதிக்க வேண்டுமென எழுத்தாளர் பிங்கு விரானி என்பவர் உச்ச நீதிமன்றத்தில் மனு தாக்கல் செய்தார். இந்த மனு உச்ச நீதிமன்ற நீதிபதிகள் மார்கண்டேய கட்ஜு, கியான்சுதா மிஸ்ரா ஆகியோர் அடங்கிய பெஞ்ச் முன்னிலையில் மார்ச் 7, 2011ல் விசாரணைக்கு வந்தது. அருணா தங்கவைக்கப்பட்டுள்ள மருத்துவமனையின் சார்பில் ஆஜரான வழக்கறிஞர், கடந்த 37 ஆண்டுகளாக மருத்துவமனையில் உள்ள அருணாவை அங்குள்ள செவியர்களும், மருத்துவர்களும் அர்பணிப்பு உணர்வுடன் கவனித்து வருவதாக வாதிட்டார். அருணா சான்பாக் வழக்கில் 07-03-2011 அன்று தீர்ப்பளித்த இந்திய உச்சநீதிமன்றம், "கருணைக்கொலை எதிர்நோக்கியிருப்பவருக்கு தேவையான உயிர் ஆதாரங்கள் (life support), உணவு, நீர் நிறுத்தப்பட்டிருந்தாலே இம்முடிவை எடுக்க முடியும். உச்சநீதிமன்றத்தின் வழிகாட்டுதலின் படி மருத்துவர்களே முடிவு செய்வர்" என்று அறிவித்தது. மேலும் அருணா வழக்கைப் பொறுத்தவரை அதன் உண்மைகளும், சூழல்களும், மருத்துவ ஆதாரங்களும் அவரை கருணைக்கொலை செய்யத் தேவையில்லை என்பதை எடுத்துக் காட்டுகின்றன என்று கூறி மனுவைத் தள்ளுபடி செய்தது. மிகவும் தவிர்க்க முடியாத, சில விதிவிலக்கான சூழ்நிலைகளில் மட்டுமே ஒருவர் கருணைக் கொலை செய்யப்படலாம் என்று கூறியுள்ளனர். இத்தீர்ப்பானது இந்தியாவில் கருணைக்கொலை குறித்த புதிய பார்வைக்கு வழிகோலியுள்ளது.

## மேற்கோள்கள்


பகுப்பு:வதையா இறப்பு
கூகுள் குரோம் இயக்குதளம்

**குரோம் இயக்குதளம் ** (*Chrome OS*) என்பது வலைச் செயலிகளுடன் முழுமையாக செயல்படுமாறு கூகுள் நிறுவனத்தால் வடிவமைக்கப்பட்ட லினக்சு சார் இயக்குதளம் ஆகும். இத்தகைய மென்பொருளை கூகுள் நிறுவனம் சூலை 7, 2009 அன்று அறிவித்தது. நவம்பர் 2009இல் குரோம் இயக்குதளம் என ஒரு  திறந்த மூலநிரல் திட்டமாக வெளியிட்டது.

## மேற்சான்றுகள்

## வெளி இணைப்புகள்

* Release blog
* Google Chrome official blog
* Chromium OS project page
* Official Chrome OS notebooks page
* 
* Official announcement
* Google Chrome OS Live Webcast; November 19, 2009 

பகுப்பு:இயக்கு தளங்கள்
பகுப்பு:கூகுள்
ஆன்டி ரூபின்

ஆன்ட்ரு ஈ. ரூபின்(ஆங்கிலம்:Andrew E. Rubin) ஆண்ட்ராய்டு இங்க்(Android Inc.,) மற்றும் டேஞ்சர் இங்க்(Danger Inc.,) ஆகிய இரண்டு நிறுவனங்களின் துணை நிறுவனர் மற்றும் முதன்மைச் செயல் அதிகாரியும் ஆவார்.  மேலும், இவர் மார்ச் 2013 வரை கூகிளின் நகர்பேசி மற்றும் எண்ணிமத் தரவு பிரிவிற்கு துணைத் தலைவராகவும் இருந்தார், அப்பொழுது அவர் நுண்ணறிபேசிகளில் இயங்குதளமாக இருக்கும் ஆண்ட்ராய்டின் உருவாக்கம் மற்றும் மேம்பாட்டையும் கவனித்துவந்தார்.  இவர் தனது பெயரில் 4 கண்டுபிடிப்புகளுக்கான காப்புரிமையைக் கொண்டுள்ளத்தோடு, 100 மில்லியன் அமெரிக்க டாலர் சொத்து மதிப்புடையவர் எனவும் நம்பப்டுகிறது.  மார்ச் 13, 2013-ல் லாரி பேஜ் தனது வலைப்பூவில் ரூபின் தனது தற்போதைய ஆண்ட்ராய்டு பொறுப்பகளிலிருந்து விடுவிக்கப்பட்டு கூகிளின் மற்ற திட்டங்களை கவனிப்பார் என அறிவித்தார்.  தற்போது ரூபினின் பொறுப்புகள் தமிழ்நாட்டைச் சேர்ந்த கணிணியில் வல்லுனரான சுந்தர் பிச்சையிடம் தரப்பட்டுள்ளது.

## மேற்கோள்கள்

பகுப்பு:வாழும் மக்கள்
பகுப்பு:கணினி நிரலர்கள்
பகுப்பு:1963 பிறப்புகள்
திக்குப் பாலகர்

**திக்குப் பாலகர்** என்னும் சொல் திசைகாப்பாளரைக் குறிக்கும். இது சோதிடக்கலையின் ஒரு கணிப்பு. திசையை எண்கோணமாக்கி, ஒவ்வொரு திசைக்கும் சில இருப்புகளைக் காட்டுவது இதன் நெறி. கோணத்திசைகளில் குறிப்பிட்ட தெய்வங்கள் இருந்து காப்பதாக எண்ணிக் கணிப்பர்.

## கருவிநூல்
* சேந்தன் திவாகரம், பல்பெயர் கூட்டத் தொகுபெயர்த் தொகுதி, பதிப்பு, செவசித்தாந்த நூற்பதிப்புக் கழகம், 1958
## அடிக்குறிப்பு

பகுப்பு:சோதிடம்
பூமிபால் அதுல்யாதெச்

**பூமிபோன் அடூன்யடேட்**  அல்லது **பூமிபால் அதுல்யாதெச்**  (*Bhumibol Adulyadej*, (தாய்: ภูมิพลอดุลยเดช) பிறப்பு: 5 டிசம்பர் 1927, இறப்பு 13 அக்டோபர் 2016) என்பவர் தாய்லாந்தின் தற்போதைய அரசர் ஆவார். இவர் **[[இராமா (தாய்லாந்து மன்னர்கள்)|ஒன்பதாம் இராமா]]** என அழைக்கப்படுகிறார். 1946 சூன் 9 இல் ஆட்சிக்கு வந்த இவரே உலகில் அதிக காலம் நாட்டுத் தலைவராகவும், தாய்லாந்து வரலாற்றில் அதிக காலம், தமது எண்பதாவது வயதில் இறக்கும் வரை மன்னராகவும் இருந்தவராவார்.

பூமிபால் சட்டபூர்வமாக அரசியல்சட்ட மன்னராக இருந்தாலும், தாய்லாந்து அரசியலில் பல முக்கிய தீர்மானங்களை எடுத்திருக்கிறார். இவர் நாட்டில் பல்வேறு காலகட்டங்களில் பதவியில் இருந்த இராணுவ ஆட்சியாளர்களுக்கு ஆதரவாக இருந்த போதிலும், 1990களில் தாய்லாந்து சனநாயகத்திற்கு மாற்றமடைவதற்குப் பெரிதும் உறுதுணையாக இருந்திருக்கிறார். இவரது காலத்தில் 15 இராணுவப் புரட்சிகளும், 16 அரசியலமைப்புச் சட்டங்களும் ஏற்பட்டுள்ளன. அத்துடன் 27 பிரதமர்கள் அரசுத்தலைவர்களாக இருந்துள்ளனர். 1981, மற்றும் 1985 ஆம் ஆண்டுகளில் இடம்பெற்ற இராணுவப் புரட்சி முயற்சிகளைத் தமது செல்வாக்கின் மூலம் தடுத்து நிறுத்தியுள்ளார்.

மன்னர் பூமிபால் தாய்லாந்து மக்களால் மிகவும் மதிக்கப்படுபவராகவும் போற்றப்படுபவராகவும் உள்ளார். சட்டபூர்வமாக இவர் "அவமதிக்கப்பட முடியாதவராக" உள்ளார். அரசரின் கண்ணியத்துக்குக் களங்கம் விளைவிப்பவர்கள் தண்டனைக்குட்படுத்தப்படுவர். 1957 ஆம் ஆண்டில் இடம்பெற்ற ஆட்சிக் கவிழ்ப்பு மன்னரின் கண்ணியத்துக்குக் களங்கம் விளைவித்தமையே காரணம் என நியாயப்படுத்தப்பட்டது. தனது 2005 ஆம் ஆண்டு உரையில், பொதுமக்களிடம் இருந்து விமரிசனங்களை அனுமதித்தார். இதன் விளைவாக ஆயிரக்கணக்கானோர் கைது செய்யப்பட்டனர். *[[ஃபோர்ப்ஸ்]]* இதழின் படி, பூமிபாலின் சொத்துக்களின் மதிப்பு (2010 ஆம் ஆண்டில்) 30 பில்லியன் அமெரிக்க டாலர்களாகும், போர்ப்ஸ் இதழ் இவரை உலகின் பணக்கார அரசர்களில் முதலாவதாகப் பட்டியலிட்டுள்ளது.

## மறைவு
மன்னர் பூமிபோன் அடூன்யடேட் தமது எண்பத்தி எட்டாம் வயதில் உடல் நலக் குறைவால் இறந்தார்.

## மேற்கோள்கள்

## வெளி இணைப்புகள்
* அரசர் பூமிபோனின் வாழ்க்கையின் சில தருணங்கள் (புகைப்படத் தொகுப்பாக)

பகுப்பு:தாய்லாந்து அரசர்கள்
பகுப்பு:1927 பிறப்புகள்
பகுப்பு:2016 இறப்புகள்
உருளைக்கிழங்கு புரோட்டா

**உருளைக்கிழங்கு புரோட்டா (ஆலூ பராத்தா‌)** காலை உணவாக உண்ணப்படும் இந்திய உணவு வகைகளில் ஒன்று. இது உருளைக் கிழங்கு, வெண்ணெய், மைதா, கோதுமை ஆகியவற்றைக் கொண்டு செய்யப்படுகிறது. இந்தியாவின் மையப் பகுதியில் வாழும் மக்களின் முதன்மை உணவுகளில் இதுவும் ஒன்று. இதற்குத் துணையாக சட்னி சேர்த்துக் கொள்வர். சில பகுதிகளில் லஸ்ஸியும் சேர்த்துக்கொள்ளப்படுகிறது.

## மேற்கோள்கள்

பகுப்பு:இந்திய உணவுகள்
பகுப்பு:உரொட்டிகள்
நாசி லெமாக்

***நாசி லெமாக் (Nasi lemak)*** தேங்காய்ப் பாலில் சமைக்கப்படும் அரிசிச் சோறு ஆகும். இது மலாயர் உணவுவகையினைச் சேர்ந்தது. மலேசியாவிலும், சிங்கப்பூர், ரியாவுத் தீவுகளிலும் மிகவும் புகழ்பெற்ற உணவு ஆகும். இது மலேசியாவின் தேசிய உணவாகவும் கருதப்படுகிறது,.
இப்பெயரின் பொருள் பருத்த அரிசி என்பதாகும். இவ்வுணவு வாழையிலையில் துணை உணவுகளுடன் பரிமாறப்படும்.

## மேற்கோள்கள்

பகுப்பு:நாடுகள் வாரியாக உணவுகள்
சிங்கப்பூர் சுற்றுலா வாரியம்

**சிங்கப்பூர் சுற்றுலா வாரியம் (Singapore Tourism Board, **STB**; மலாய்: ''Lembaga Pelancongan Singapura''; சீனம்: 新加坡旅游局**  சிங்கப்பூர் அரசின் வர்த்தகம் மற்றும் தொழில்துறை அமைச்சகத்திற்கு உட்பட்ட வாரியம் ஆகும். இது நாட்டின் சுற்றுலாத் துறையை மேம்படுத்த உதவுகிறது.

thumb|right|250px|தலைமையகம்

## மேற்கோள்கள்

## இணைப்புகள்
*
*YourSingapore.com அரசின் சுற்றுலா வழிகாட்டி
*சிங்கப்பூர் சுற்றுலா வழிகாட்டி

பகுப்பு:சிங்கப்பூர்
பகுப்பு:சுற்றுலா
சிங்கப்பூர் அரசு

சிங்கப்பூர் அரசமைப்புச் சட்டத்தின்படி **சிங்கப்பூர் அரசு** என்பது தலைமை அமைச்சரையும் பேரவை உறுப்பினர்களையும் உள்ளடக்கியது ஆகும். சிங்கப்பூர் அரசானது மூன்று பிரிவுகளைக் கொண்டுள்ளது. அவை: பேரவை, அமைச்சகம், நீதித்துறை ஆகியனவாகும்.

thumb|சிங்கப்பூர் பாராளுமன்றம்

சிங்கப்பூர் அரசின் துறைகள்
* தலைமை அமைச்சர் அலுவலகம்
* தகவல் தொடர்பாடல் அமைச்சகம்
* இளைஞர், பண்பாடு மற்றும் சமூகத்திற்கான அமைச்சகம்
* பாதுகாப்புத் துறை
* கல்வி அமைச்சகம்
* சுற்றுச்சூழல் மற்றும் நீர்வள அமைச்சகம்
* நிதி அமைச்சகம்
* நல அமைச்சகம்
* சட்ட அமைச்சகம்
* மனிதவள அமைச்சகம்
* தேசிய வளர்ச்சி அமைச்சகம்
* சமூக வளர்ச்சி அமைச்சகம்
* தொழில் வர்த்தக அமைச்சகம்
* போக்குவரத்து அமைச்சகம்

ஒவ்வொரு அமைச்சகமும் ஒரு தலைமையகத்தையும் துறைகளைய்ம், வாரியங்களையும் கொண்டிருக்கும்.

## இணைப்புகள்
*Official website of the Government of Singapore 
*Singapore Government Directory Interactive 

பகுப்பு:சிங்கப்பூர் அரசு
மின்னூட்டப் பகுப்பி

மின்னிழைஉருகியுடன் (fuse) உள்ள,  நீட்சி மின்வடமே(extention cord) **மின்னூட்டப் பகுப்பி** (spike guard/Spike buster) என்று அழைக்கப்படுகிறது. இதில் இணைக்கப்படும் மின்கருவிகளின் மின்னூட்டங்களைத் (+ive, -ive, earthing)  தெளிவாக,  அதிலுள்ள ஒளிஉமிழிகள் காட்டுகின்றன. மேலும்,  இதில் மின்னோட்டம் அதிகமாகும் போது,  அதன் மின்னிழை உருகுவதால், மின்சுற்று துண்டிக்கப்பட்டு, மின்னோட்டத்தடையை ஏற்படுத்துகிறது. இதனால் ஒரு மின்கருவி (எ.கா. - கணினி) பாதுகாக்கப்படுகிறது.

மின்தேக்கி, திரிதடையம் முதலிய மின்துணைக்கருவிகளின் உதவியால் மின்சாரத்தை அதிகபடுத்த முடியும். ஆனால், இது மின்னோட்டம் அதிகமாகும் போது, மின்னிழை உருகி, மின்னோட்டத்தை நிறுத்தும். எனவே, இதனை மின்தடுப்பி என்றும் அழைக்கலாம். அதோடு இம்மின்கருவி,  தன்இணைப்பிலுள்ள மற்றொரு மின்கருவியின் மின்சுற்றுகளின் நிலை பற்றியும், தன் ஒளிஉமிழ்தல் மூலம் காட்டுகிறது.

பகுப்பு:மின் உறுப்புகள்
தேசிய ஒருமைப்பாட்டு மன்றம்

**தேசிய ஒருமைப்பாட்டு மன்றம்**, இந்தியாவின் மூத்த அரசியல்வாதிகளையும் சமூகவாதிகளையும் உள்ளடக்கியது. இது சாதி, சமய, பிராந்திய நலன்களை முன்னிறுத்துவதால் ஏற்படும் சிக்கல்களுக்கு தீர்வு காண இந்திய அரசிற்கு ஆலோசனை வழங்குகிறது.

## மேற்கோள்கள்

பகுப்பு:இந்திய அமைப்புகள்
லா லீகா

**லா லீகா** (*La Liga*) என்பது ஸ்பெயின் நாட்டின் முதன்மையான கால்பந்துக் கூட்டிணைவுத் தொடராகும்.  அந்நாட்டில் *பிரீமெரா டிவிசன்* என்று அறியப்படுகின்றது.  வணிக காரணங்களுக்காக **லீகா சான்டென்டர்**(**Liga Santander**) என்று அறியப்படுகிறது.  ஒவ்வொரு பருவத்திலும் 20 அணிகள் இதில் பங்கேற்கும்.  கடைசி மூன்று இடங்களில் முடிக்கும் அணிகள் அடுத்த பருவத்தில் இரண்டாம் நிலைக் கூட்டிணைவில் பங்கேற்க தரம் குறைக்கப்படும்; இரண்டாம் நிலைக் கூட்டிணைவிலிருந்து மூன்று அணிகள் தரம் உயர்த்தப்படும்.

1929-ஆம் ஆண்டில் ஆரம்பிக்கப்பட்ட இதில் இதுவரை 60 அணிகள் பங்கேற்றுள்ளன; 9 அணிகள் வாகையர் பட்டம் சூடியுள்ளன.  1950-களிலிருந்து ரியல் மாட்ரிட் கால்பந்து கழகமும் பார்சிலோனா கால்பந்துக் கழகமும் ஆதிக்கம் செலுத்திவருகின்றன.  ரியல் மாட்ரிட் 32 முறையும் பார்சிலோனா 24 முறையும் வாகையர் பட்டம் சூடியுள்ளன.

யூஈஎஃப்ஏ-வின் *கூட்டிணைவுக் குணக* கணக்கின்படி, கடந்த ஐந்து ஆண்டுகளில், ஐரோப்பிவிலேயே லா லீகாவே சிறந்த கூட்டிணைவுத் தொடராகும்.  உலக அளவில் புகழ்வாய்ந்த விளையாட்டுத் தொடர்களில் லா லீகாவும் ஒன்றாகும்.  2014-15 பருவத்தில் ஒவ்வொரு போட்டிக்கும் சராசரியாக 26,741 பார்வையாளர்கள் வருகின்றனர்; ஒரு விளையாட்டுப் போட்டித் தொடருக்கு இந்த வருகைப்பதிவு ஆறாம் இடம் பிடிக்கிறது; கால்பந்தாட்டத்தைப் பொருத்தவரை  செருமனியின் புன்டசுலீகா, இங்கிலாந்தின் பிரீமியர் லீக் மற்றும் இந்தியாவின் இந்தியன் சூப்பர் லீக் ஆகியவற்றுக்குப் பிறகு நான்காம் இடம் பிடிக்கிறது.

## உசாத்துணைகள்

பகுப்பு:ஐரோப்பாவில் காற்பந்துப் போட்டிகள்
பகுப்பு:எசுப்பானியாவில் விளையாட்டு
மேலாண்மைப் பள்ளி

**மேலாண்மைப் பள்ளி** அல்லது **வணிகப் பள்ளி** (*business school*) என்பது  பல்கலைக்கழக நிலையில்  வணிக மேலாண்மையில் பட்டங்கள் வழங்கும் ஓர் கல்வி நிறுவனமாகும்.  இவற்றிற்கு **வணிகக்கல்லூரி**,  **வணிகத்திற்கான கல்லூரி**, **வணிக மேலாண்மைக்கான கல்லூரி** எனவும் பலவாறு பெயரிடப்படுகின்றன.  சிலநேரங்களில் ஆங்கிலச் சுருக்கமாக *பி-ஸ்கூல்* எனப்படுவதும் வழக்கமாயுள்ளது.  இக்கல்லூரியில் கணக்கியல், நிர்வாகம், யுக்தி, பொருளியல், தொழில் முனைவு, நிதியியல், மனிதவள மேலாண்மை, தகவல் அமைப்புகள், சந்தைப்படுத்தல், நிறுவனம்சார் நடத்தை, பொதுத் தொடர்புகள், மற்றும் அளவீட்டியல் செயல்முறைகள் போன்ற துறைகளில் பாடங்கள் நடத்தப்படுகின்றன.
## வகைகள்
இவை வணிகம், வணிக மேலாண்மை, மற்றும் மேலாண்மைக்கான பள்ளிகளாகும். முதன்மையாக வணிகப் பள்ளிகள் நான்கு வகைப்படுகின்றன.

# பெரும்பாலான பல்கலைக்கழக வணிகப் பள்ளிகள் கல்வித்துறையாகவோ, பல்கலைக்கழகத்தினுள்ளேயே கல்லூரி அல்லது துறையாகவோ அமைகின்றன. இங்கு முதன்மையாக வணிகம்சார் பாடங்கள் நடத்தப்படுகின்றன.  
# வட அமெரிக்காவில்  (குயுபெக் தவிர்த்து) மேலாண்மைப் பள்ளி என்பது ஒரு பல்கலைக்கழகத்தினால் பட்டமேற்படிப்பு வழங்கும் பட்டதாரிக் கல்வி நிறுவனமாக அறியப்படுகிறது; இங்கு  கல்வித்திட்ட இறுதியில் முதுகலை வணிக மேலாண்மை அல்லது இணையான பட்டம் வழங்கப்படுகிறது.
#வட அமெரிக்காவில் சில நேரங்களில்  "வணிகப் பள்ளி" என்ற சொல்லாடல் மிகவும் வேறான நிறுவனத்தையும் குறிக்கிறது: இவை பல்வேறு வணிகத் துறைகளில் இரண்டாண்டுகள் கற்கைக்குப் பின்னதாக இளங்கலைப் பட்டம் வழங்குகின்றன. இவற்றில் பலவும் துவக்கத்தில் தட்டச்சு/குறுக்கெழுத்து பயிற்சி நிலையங்களாக இருந்து பின்னர் கணக்கியல் அல்லது கணக்குப் பதிவு போன்ற துறைகளில் விரிவுபடுத்தப் பட்டவை. இவை பெரும்பாலும் வணிக நோக்கிலேயே இயக்கப்படுகின்றன; உயர்கல்வி நிலையங்களாக இவை இருப்பதில்லை. 
# ஐரோப்பாவிலும் ஆசியாவிலும்  வணிக மேலாண்மைக்கென்றே சிறப்பாக உருவாக்கப்பட்ட சில பல்கலைக்கழகங்கள் உள்ளன. 

## வெளி இணைப்புகள்
* Association of Business Schools Represents 110 UK business schools
* South African Business Schools Association Association of Business Schools in South Africa who offer accredited MBA programmes

பகுப்பு:வணிக மேலாண்மை
பகுப்பு:மேலாண்மைப் பள்ளிகள்
கழுவேற்றம்

**கழுவேற்றம்** (*impalement*) என்பது ஒரு மரணதண்டனை முறையாகும். கூர்மைப்படுத்தப்பட்ட மரம் ஒன்றினில் குற்றவாளியை ஆசன வாய் வழியாக ஏற்றுவர். அதற்குமுன் கழுமரத்தில் எண்ணெய் தடவி கழுவேற்றப்படுபவனை பிடித்து நிர்வாணமாக்கி, அவனை குண்டுகட்டாகத் தூக்கி ஆசனவாயை கழுமுனையில் வைத்து அப்படியே செருகி விடுவார்கள். உடலின் எடையால், எண்ணைதடவிய கூர்மையில் உடல் மெதுவாகக் கீழே இறங்கும். கழு மெதுவாக உடலை துளைத்துக் கொண்டு மேலேறும். கொஞ்சம் கொஞ்சமாக மரம் உடலினுள்ளேற ஏற வலி தாங்காமல் அவன் இரவெல்லாம் கூப்பாடு போட்டு மடிந்து போவான். சாதாரணமாக இறந்தவர்களுக்கு இறுதிச் சடங்குகள் செய்து புதைப்பார்கள். அல்லது எரியூட்டுவார்கள். ஆனால் கழுமரம் ஏற்றப்பட்டவர்களுக்கு இது கிடையாது. கழுவிலேற்றப்பட்ட உடல் பறவைகளுக்கும்,நாய்களுக்கும், நரிகளுக்குமே இரையாகும். 
கழுமரம் பெரும்பாலும் மரத்தால் செய்யப்பட்டிருக்கும். அதனால்தான் அதனைக் கழுமரம் என்று குறிப்பிட்டனர். இரும்புக் கழுவும் இருந்தது. இந்த இரும்புக் கழுமரத்தை **வெங்கழு** என்று குறிப்பிட்டனர். இந்த வெங்கழு தமிழகத்தில் ஈரோடு காளிங்கராயன் கால்வாய்க்கு அருகில் உள்ள 'அய்யனாரப்பன் கோவிலில்' உள்ளது. இதற்குப் பொட்டு வைத்து காத்தவராயன் என்று மக்கள் வழிபட்டுக் கொண்டிருக்கின்றனர். இந்த வெங்கழுவை காக்க வேண்டி இவ்வாறு செய்திருக்கலாம்.  தமிழகத்தில் இருக்கும் வெங்கழு இது ஒன்றுதான் எனக் கருதப்படுகிறது.

கழுவேற்றம் குறித்த வரலாற்றில் மிகவும்  குறிப்பிடத்தக்கவர் 15-ஆம்  நூற்றாண்டை சேர்ந்த 'மூன்றாம் வ்லாட் ட்ராகுலா' என்னும் ருமேனியாவின் வல்லாஹியா பகுதியின் இளவரசர் ஆவார். இவருக்கு 'கழுவேற்றும் வ்லாட்' (Vlad the Impaler) என்று மற்றொரு பெயரும் உண்டு.

## தமிழகத்தில் கழுவேற்றம்
தமிழகத்திலுள்ள பல கோயில்களில் கழுவேற்றம் குறித்தான ஓவியங்களும், சிற்பங்களும் காணப்படுகின்றன. கழுவேற்றம் அரசை எதிப்பவர்களுக்கும், கள்ளர்களுக்கும் வழங்கப்படும் தண்டனையாக இருந்து வந்துள்ளது.

இராமநாதபுரம் மாவட்டம், திருப்புல்லாணி அருகே பள்ளபச்சேரி கிராமக் கோயிலில் உள்ள ஐந்து கழுமரங்களில் கழுவேற்றிக் கொல்லப்பட்ட வீரர்களின் நினைவாக இன்றும் வழிபாட்டில் உள்ளது.

### காத்தவராயன் கழுவேற்ற விழா
நாட்டார் தெய்வமாக வழிபடப்படும் காத்தவராயன் தொன்மக் கதையில் கழுவேற்றம் குறித்து வருகிறது. இந்நிகழ்வினை குறிக்க ஆண்டுதோறும் காத்தவராயன் கழுவேற்ற விழா நடக்கிறது.

### மகாபாரத்தில் கழுவேற்றம்

ஆணி மாண்டவ்யர் என்ற முனிவரை, ஒரு மன்னர் தவறுதலாகக் திருட்டுக் குற்றம் சுமத்தி கழுவேற்றியதாக மகாபாரதக் காவியத்தில், ஒரு துணைக் கதையாக உள்ளது.

### சமணர் கழுவேற்றம்

சமணர் கழுவேற்றம் என்பது நின்றசீர்நெடுமாறன் எனும் மன்னன் மதுரையை ஆண்ட காலத்தில் நடந்ததாகச் சொல்லப்படும் நிகழ்வாகும். சமணர்கள் நாயன்மார்களில் ஒருவரான திருஞான சம்பந்தரிடம் வாதத்தில் தோற்று கழுவேறினார்கள் என்று பெரியபுராணம் நூலில் உள்ள குறிப்புகள் மூலமாக அறிய முடிகிறது.

## புதினத்தில்
கி. ராஜநாராயணன் அவர்கள் எழுதிய "கோபல்ல கிராமம்" என்ற புதினத்தில் கள்வனை "கழுவேற்றுவது" சித்தரிக்கப்பட்டுள்ளது.

## மேற்கோள்கள்

பகுப்பு:மரண தண்டனை
மான்டெக் சிங் அலுவாலியா

**மான்டெக் சிங் அலுவாலியா ** (*Montek Singh Ahluwalia*, பிறப்பு: நவம்பர் 24, 1943) ஓர் இந்தியப் பொருளியலாளரும் ஆட்சிப் பணி அதிகாரியும் ஆவார்.  இவர் முன்னாள்  இந்தியத் திட்டக்குழுவின் துணைத் தலைவர்.  முன்னதாக அனைத்துலக நாணய நிதியத்தில் தன்னாட்சியான மதிப்பீடு அலுவலகத்தின் முதல் இயக்குநராகப் பணியாற்றி உள்ளார்.

## இளமையும் கல்வியும்
மான்டெக் சிங் அலுவாலியா பாக்கித்தானின் ராவல்பிண்டியில் வங்காள மற்றும் பஞ்சாபி கலப்புக் குடும்பத்தில் பிறந்தவர்.  இவர் செகந்தராபாத்திலுள்ள புனித பாட்றிக் உயர்நிலைப் பள்ளியிலும் தில்லி மதுரா சாலையிலுள்ள தில்லி பப்ளிக் ஸ்கூலிலும் சிம்லாவில் உள்ள பிஷப் காட்டன் பள்ளியிலும் கல்வி கற்றார்.  கலையில் இளங்கலைப் பட்டத்தை  தில்லியின் புனித இசுடீபன் கல்லூரியிலும் (தில்லி பல்கலைக்கழகம்) முதுகலைப் பட்டத்தையும் முதுதத்துவமாணி பட்டத்தையும்  ஆக்சுபோர்டு பல்கலைக்கழகத்தின் மாக்டெலன் கல்லூரியிலும் பெற்றார்.  ஆக்சுபோர்டில் இருந்தபோது மதிப்புமிக்க ஆக்சுபோர்டு சங்கத்தின் தலைவராக இருந்தார். The 164-ஆண்டு-தொன்மையான இந்திய தொழில்நுட்பக் கழகம் ரூர்க்கி இவருக்கு கௌரவ முனைவர் பட்டம் வழங்கி பெருமைப் படுத்தி உள்ளது.

## பணிவாழ்வு
அலுவாலியா, ஆக்சுபோர்டு பல்கலைக்கழகத்திலிருந்து பட்டம் பெற்றபிறகு, உலக வங்கியில் சேர்ந்தார்.  28ஆம் அகவையிலேயே உலக வங்கியின் அலுவலக முறைமையில் மிக இளமையான "கோட்டத் தலைவராக" விளங்கினார்.

அனைத்துலக நாணய நிதியத்தில் சேர்வதற்கு முன்னதாக இந்தியத் திட்டக்குழுவில் உறுப்பினராக அலுவாலியா இருந்து வந்தார். இந்தியப் பிரதமரின் பொருளாதார அறிவுரைக் குழுவிலும் உறுப்பினராக இருந்தார்.

இந்தியக் குடியியல் பணிகளில் இல்லாத அலுவாலியா நடுவண் அரசில் பல முக்கிய பொறுப்புக்களை வகித்துள்ளார்:
* செயலாளர், நிதி அமைச்சகம்
* செயலாளர், பொருளியல் விவகாரத் துறை
* செயலாளர், வணிக அமைச்சகம்
* பிரதமருக்கானச் சிறப்புச் செயலாளர், திரு. இராசீவ் காந்தி
* நிதி அமைச்சகத்தின் பொருளாதார அறிவுரையாளர்.

வாசிங்டனில் உள்ள செல்வாக்கு மிக்க நிதி அறிவுரை அமைப்பான முப்பதின்மர் குழுவில் (Group of Thirty) உறுப்பினராவார்.
## தனி வாழ்வு
அலுவாலியா சக பொருளாதார அறிஞர் இஷேர் ஜட்ஜ் அலுவாலியாவை திருமணம் புரிந்து இரண்டு மக்களுக்கு தந்தையாக உள்ளார்.

## விருதுகளும் பெருமைகளும்

## விமரிசனம்
நகர்புறப் பகுதிகளில் மாதத்திற்கு ரூ. 859.6 செலவு செய்பவர்களும் ஊரகப் பகுதிகளில் ரூ. 672.8 செலவு செய்பவர்களும் ஏழைகள் அல்ல என வரையறுத்த அதே வேளையில் தமது அலுவலகத்தில் இரு கழிவறைகளின் மேம்பாட்டிற்காக 35 இலட்சம் ருபாய்களை செலவு செய்ததற்காக அலுவாலியா இந்திய ஊடகங்களாலும் செயற்பாட்டாளர்களாலும் பொதுமக்களாலும் விமரிசனம் செய்யப்பட்டார். ஊடகங்கள் திட்டக்குழுவின் வறுமைக்கோட்டிற்கான வரையறை முற்றிலும் நடைமுறைக்கு ஒவ்வாததது என குறை கூறியுள்ளனர். ஏழைகளுக்கு ஒரு சீர்தரத்தையும் செல்வமிக்கவர்களுக்கு வேறொரு சீர்தரத்தையும்   வரையறுப்பதாக குற்றம் சாட்டுகின்றனர்.

## மேற்சான்றுகள்

## வெளி இணைப்புகள்
* அனைத்துலக நாணய நிதியத்தில் மான்டெக் சிங் குறித்த குறிப்பு
* ஐஐஎம் அகமதாபாத்தில் அலுவாலியா நிகழ்த்திய உரையின் Mp3 கோப்பு
* மான்டெக் சிங் அலுவாலியாவின் பொருளாதார கொள்கைகள் குறித்தான விமரிசனப் பார்வை, "Fallacious Finance: Congress, BJP, CPI-M et al may be leading India to hyperinflation". independentindian.com

பகுப்பு:இந்திய அரசு அதிகாரிகள்
பகுப்பு:இந்தியப் பொருளியலாளர்கள்
பகுப்பு:1945 பிறப்புகள்
பகுப்பு:வாழும் மக்கள்
உயிர்க்கூள வாயுவாக்கம்

**உயிர்க்கூள வாயுவாக்கம்**(Biomass Gasification) என்பது புதுப்பிக்கத்தக்க வளங்களை பயன்படுத்தி எரிசக்தியை உருவாக்கும் முறைகளில் ஒன்று. இந்தியா விவசாய நாடாக இருப்பதால் கிராமப்புற தரிசு நிலங்களில் உற்பத்தி செய்யப்படும் தேங்காய்மூடி,தாவர,மர இலைகள் , வேர்கள்,  வேர்கடலைத்தோல், உமி  போன்ற உயிர்கூளங்களை கொண்டு எரிவாயு உற்பத்தி செய்யப்படுகிறது. இந்த முறையில் உற்பத்தி செய்யப்படும் எரிவாயு கொண்டு ஊரக மற்றும் கிராம புறங்களில் மின்வசதியை பயன்படுத்தபடுகிறது.இந்தியாவில் இதுவரை 2000 திற்கும் மேற்பட்ட உயிர்க்கூள வாயு உற்பத்தி நிலையங்கள் அமைக்கப்பட்டுள்ளன.

### வெளி இணைப்புகள்
*http://www.thehindu.com/todays-paper/tp-national/tp-tamilnadu/biomass-gasifier-using-agriculture-waste-powers-lights-in-school/article4368004.ece
*http://www.thehindu.com/sci-tech/agriculture/biowaste-gasifier-that-works-out-cheaper-than-grid-power/article95927.ece

பகுப்பு:சுற்றுச்சூழலியல்
பகுப்பு:ஆற்றல்
சிங்கப்பூர் சுகாதார அமைச்சகம்

சுகாதார அமைச்சகம் சிங்கப்பூர் அரசின்கீழ் இயங்கும் அமைச்சு ஆகும். இது சிங்கப்பூர் வாழ் மக்களின் நலன் தொடர்பாக தகவல் வழங்கல், கல்வி புகட்டல் ஆகிய பணிகளைச் செய்கிறது. இதன்கீழ் பல்வேறு கிளை அலுவலகங்கள் இயங்குகின்றன,

## மேற்கோள்கள்


## வெளியிணைப்புகள்
 (ஆங்கிலத்தில்)
* (ஆங்கிலத்தி;)
*Singapore Government Directory Interactive — Ministry of Health  (ஆங்கிலத்தில்)

பகுப்பு:சிங்கப்பூர் அரசின் அமைச்சுகள்
இலங்கை ஆப்பிரிக்கர்

**இலங்கை காப்பிலி** அல்லது **இலங்கை காபிர்** அல்லது **இலங்கை ஆப்பிரிக்கர்** (*Sri Lankan Kaffirs*, போர்த்துக்கீச மொழி: cafrinhas, ) எனப்படுவோர் 16ம் நூற்றாண்டுக் காலப்பகுதியில் போர்த்துக்கேயர்கள் இலங்கையைக் கைப்பற்றி ஆண்ட போது, ஆப்பிரிக்க அடிமைகளாக இலங்கைக்கு கொண்டு வரப்பட்டு, அதன் பின்னர் உள்ளூர் மக்களுடன் கலந்து கொண்ட இனத்தவரைக் குறிக்கும். இவர்களின் முன்னோர்களாக ஆப்பிரிக்கர்களும் போர்த்துக்கேய வணிகர்களும் காணப்படுகின்றனர். இன்று இவர்கள் எத்தனைப் பேர் இலங்கையில் வசிக்கின்றனர் என்பது தொடர்பான புள்ளிவிபரங்கள் இல்லை. இருப்பினும் இவர்களில் குறிப்பிடத்தக்க எண்ணிக்கையிலானோர், வடமேற்கே புத்தளம் மாவட்டத்தின், சிரம்பியடி பகுதியிலும், சிறு எண்ணிக்கையானோர் மட்டக்களப்பு மற்றும் திருகோணமலை மாவட்டங்களிலும் உள்ளனர். இவர்கள் பேசியது போர்த்துக்கீசம் கலந்த காப்பிலி (ஆப்பிரிக்க) கிரியோல் மொழியாக இருந்தபோதிலும், தற்போது சிங்களமே இவர்களின் தாய்மொழியாக மாறிவிட்டது. புகழ்பெற்ற 'பைலா' என்ற இசை ஆட்டத்திலிருந்து 'கப்ரிஞ்சா' மற்றும் 'மஞ்சா' என்னும் அவர்களது ஆடல் பண்பாட்டுத் தனித்துவம் மிக்கதாகக் காணப்படுகிறது.

## மக்கட்தொகைக் கணக்கெடுப்பு
இலங்கை மக்கட்தொகைக் கணக்கெடுப்பின் படி இவர்களது இன அடையாளமான, ஆப்பிரிக்க வம்சாவளியினராக அல்லாமல்,  சிங்களவர்களாகவே கணக்கெடுக்கப்படுவதாகவும் செய்திகள் காணப்படுகின்றன.

புத்தளத்தில் ஆபிரிக்க கஃபீர் இன குடும்பங்கள் 50 அளவில் வாழ்கின்றன. திருகோணமலை, மட்டக்களப்பு, கொழும்பு ஆகிய பிரதேசங்களில் ஆபிரிக்க கஃபீர் இனத்தவர்கள் வாழ்ந்து வருகின்றனர். திருகோணமலையில் வாழும் ஆபிரிக்க கஃபீர்களுடன் இவர்களுக்குத் தொடர்புகள் இருக்கின்றன. ஆனால், மட்டக்களிப்பில் வாழும் ஆபிரிக்க கஃபீர்களுடனான தொடர்புகள் இவர்களுக்குக் குறைவு. மட்டக்களப்பில் வாழும் ஆபிரிக்க கஃபீர் இனத்தவர்கள் தமிழ் மொழியையே பேசுகின்றனர்

தற்போது ஆபிரிக்க கஃபீர் இனத்தவர்கள் சிங்களவர்களுடன் கலப்புத் திருமணங்களை செய்து வருவதனால், அவர்களது இளம் தலைமுறையினரின் முகத் தோற்றத்தில் நாம் வித்தியாசங்களை அவதானிக்கலாம். ஆபிரிக்க இனத்தவர் என்பதற்கான அடையாளங்கள் இளம் தலைமுறையினரில் குறைந்தே வருகின்றது.

## மேலும் பார்க்க
* ஆப்பிரிக்க இலங்கையர்

## மேற்கோள்கள்

பகுப்பு:இலங்கை இனக்குழுக்கள்